Diari Oficial de la Generalitat Valenciana


Sumari del DOGV 5697, del 06-02-2008 (2008/671)

Recurs de cassació en interés de Llei Autonòmica 7/2006. Notificació de la sentència.
-------------------------------------------------------------------------------------

### Dades del document

Número de DOGV
:   5697

Data del DOGV
:   06-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/671


Data del document
:   18-11-2007

Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Descriptors 

:   * sistema judicial
    * sentència

Recurs de cassació en interés de Llei Autonòmica 7/2006. Notificació de la sentència. [2008/671]  
José Luis de la Vega Jiménez, secretari de la Sala Contenciosa Administrativa del Tribunal Superior de Justícia de la Comunitat Valenciana, Secció Segona, fa saber:   
Que en esta sala i secretaria a càrrec meu se seguixen les actuacions de recurs de cassació en interés de Llei Autonòmica número 7/2006, interposat per Generalitat Valenciana representada i dirigida pels serveis jurídics contra «Sentència número 142/2006, dictada pel Jutjat Contenciós Administratiu número 6 de València de 12 d'abril de 2006, que va estimar recurs de Peixos Llusia, SA, contra resolució del director del Centre de Desenvolupament Marítim de la Generalitat Valenciana de 12 de gener de 2005 i va imposar una sanció de 6.000 euros per infracció lleu de l'article 114.2 d), en relació amb l'article 54.2 de la Llei 27/1992, de 24 de novembre, de Ports de l'Estat i Marina Mercant, per transbord de mercaderia sense autorització en el port de la Vila Joiosa els dies 24 de març i 5, 13, i 22 d'abril de 2004».  
I la dispositiva literal és la següent:  
«Disposem  
Estimar el recurs de cassació en interés de la Llei 7/2006, interposat per la Generalitat Valenciana representada 8i dirigida pels servicis jurídics contra «Sentència número 142/2006, dictada pel Jutjat Contenciós Administratiu número 6 de València de 12 d'abril de 2006 que va estimar recurs de Peixos Llusia, SA, contra resolució del director del Centre de Desenvolupament Marítim de la Generalitat Valenciana de 12 de gener de 2005 i va imposar sanció de 6.000 euros per infracció lleu de l'article 114.2 d), en relació amb l'article 54.2 de la Llei 27/1992, de 24 de novembre, de Ports de l'Estat i Marina Mercant, per transbord de mercaderies sense autorització en el port de la Vila Joiosa els dies 24 de març i 5, 13 i 22 d'abril de 2004. La mercaderia transbordada no fou adquirida a la llotja, i va accedir al port per via terrestre. L'esmentada mercantil no té autorització per al desenvolupament d'esta activitat en cap port de la Generalitat Valenciana». i, com es respecta la situació jurídica declarada en la sentència, es fixa com a doctrina correcta la següent:  
«Que mentre no es publique legislació específica en matèria de ports, resulten vigents i aplicables tots els articles de la Llei 27/1992, de 24 de novembre, de Ports de l'Estat i de la Marina Mercant, modificada per Llei 62/1997, de 26 de desembre, que van ser incorporats al dret autonòmic en virtut de l'article 54 de la Llei de la Generalitat Valenciana 11/2002».  
La qual cosa es fa pública d'acord amb l'article 101.4 de la Llei de la Jurisdicció Contenciosa Administrativa».  
València, 18 de desembre de 2007.- El secretari: José Luis de la Vega Jiménez.